Държавен вестник, бр. 62, 2014 г., стр. 17

БРОЙ  62	
Д Ъ Р Ж А В Е Н  В Е С Т Н И К 	
СТР.  17  
онална програма за младежта (2011 – 2015), 
наричана по-нататък „програма“.
Чл. 3. Програмата се приема от Министер-
ския съвет, а изпълнението є се осъществява 
в рамките на одобрените бюджетни средства 
за съответната година.
Чл. 4. Информацията и документите за 
програмата са публични и се предоставят чрез:
1. интернет страницата на Министерството 
на младежта и спорта;
2. по електронен път (чрез електронна 
поща), в случай че съществува пречка пре-
доставянето на информация да се осъществи 
по реда на т. 1.
Г л а в а  в т о р а
УСЛОВИЯ И РЕД ЗА ФИНАНСОВО 
ПОДПОМАГАНЕ
Раздел I
Условия за кандидатстване и финансово под-
помагане на проекти
Чл. 5. (1) По програмата се финансират 
организации, регистрирани по Закона за 
юридическите лица с нестопанска цел, за 
осъществяване на дейност в обществена полза 
и имащи за цел и/или предмет на дейност 
осъществяване на младежки дейности, които 
са изцяло с нестопански характер или които 
са със стопански и нестопански характер, 
ясно разграничени и начинът им на органи-
зация позволява проследяване на приходите 
и разходите, свързани с тяхното изпълнение. 
(2) Когато кандидатът упражнява стопан-
ски и нестопански дейности, финансирането, 
разходите и приходите, свързани с тези дей-
ности се отчитат чрез воденето на аналитична 
счетоводна отчетност, чрез която се отделя 
икономическата от неикономическата им 
дейност. 
(3) Допустими за финансиране са проекти 
на организации по ал. 1 за дейности с неи-
кономически характер, които не са свързани 
с възмездно предлагане на стоки и/или осъ-
ществяване на услуги. 
(4) Допустими за финансиране са и про-
екти, дейностите по които се осъществяват в 
партньорство – съвместно с друго юридиче-
ско лице с нестопанска цел, регистрирано за 
извършване на общественополезна дейност, 
или с органи на местната власт.
(5) В случаите по ал. 4 условията по ал. 1 
и 2 са приложими и за партньора. 
(6) Обстоятелствата по ал. 1 и 2, свързани 
с вида и организацията на осъществяваната 
дейност, се декларират при подаване на про-
ектното предложение за безвъзмездна фи-
нансова помощ от кандидата чрез попълване 
на декларация. В случаите, когато проектите 
се осъществяват в партньорство, партньорът 
подава отделна декларация. 
(7) При настъпването на промени в об-
стоятелствата, удостоверени с декларациите 
по ал. 6, кандидатстващата организация, съ-
ответно организацията партньор, е длъжна 
да уведоми Министерството на младежта и 
спорта за промяната в 7-дневен срок от на-
стъпването є.
(8) При неизвършване на уведомяването по 
ал. 7 Министерството на младежта и спорта 
може да прекрати договора с организацията.
Чл. 6. Министерството на младежта и 
спорта не финансира проекти за младежки 
дейности по реда на наредбата:
1. на политически партии и организации, 
професионални съюзи, кооперации и религи-
озни организации;
2. за дейности с икономически характер, 
свързани с инвестиционна, търговска или друга 
дейност с икономически характер;
3. целящи дарения, стипендии или благот-
ворителни дейности;
4. за концерти, спектакли и други развле-
кателни програми и мероприятия, свързани 
с търговска цел;
5. за пътувания в страната и в чужбина с 
цел отдих и допълнителни възнаграждения;
6. за спортни състезания;
7. за дейности и проекти за предоставяне 
на социални услуги за деца;
8. на организации, чиито договорни отно-
шения с Националния център „Европейски 
младежки програми и инициативи“/Министер-
ството на младежта и спорта са приключили 
с принудително събиране на вземания/задъл-
жения/суми и/или възстановяване по съдебен 
ред, освен ако към датата на кандидатстване 
задълженията/сумите са възстановени.
Чл. 7. Министерството на младежта и 
спорта не финансира:
1. дейности, реализирани преди одобряване-
то на проекта и извън срока на изпълнението 
на проекта;
2. проекти на организации, чиито договорни 
отношения с Националния център „Европейски 
младежки програми и инициативи“/ Минис-
терството на младежта и спорта при предходно 
финансово подпомагане по програмата не са 
приключили;
3. проекти на организации, в които е 
подадена невярна, неточна и/или непълна 
информация при попълването на декларация 
по чл. 10, ал. 1, т. 8, 10, 11 и 12; 
4. проекти на организации, подали декла-
рации с невярно съдържание по т. 3, за период 
от една година след датата на подаване на 
проектното предложение, към което е при-
ложена декларацията с невярно съдържание;
5. проекти на организации, чиято органи-
зационна структура и счетоводна политика не 
позволяват разграничаване на икономическата 
от неикономическата дейност;
6. проекти, чиито дейности и разходи са 
свързани или биха могли да бъдат свързани 
с икономическата дейност на организациите 
по чл. 5, ал. 1;